ΑΕΚ Ολύμπιανς Λόντον Οντάριο

Η ΑΕΚ Λόντον (AEK Olympians FC - AEK OFC) είναι ερασιτεχνικός ελληνοκαναδικός ποδοσφαιρικός σύλλογος που εδρεύει στην πόλη Λόντον της πολιτείας Οντάριο του Καναδά. Ιδρύθηκε το 1997 ως "AEK Λόντον". Έχει την υποστήριξη της "Ολυμπιακής Αθλητικής Ομοσπονδίας" (The Olympic Athletic Association), της Ελληνικής Κοινότητας (Hellenic Community Center) και της Ενορίας της Αγ. Τριάδας του Λόντον (The Agia Triada Greek Orthodox Church of London, Ontario). Πρωταγωνιστεί στο πρωτάθλημα του Δυτικού Οντάριο (Western Ontario Soccer League), στην ανώτερη κατηγορία (Premier Division), όπου ως το 2008 μετείχε με το όνομα "ΑΕΚ Λόντον" (AEK London) ή "ΑΕΚ Ολύμπικς" (ΑΕΚ Olympics) και κιτρινόμαυρα χρώματα. Στη συνέχεια μετέχει ως "AEK London Olympians Soccer Club" (ΑΕΚ Λόντον "Ολύμπιοι" ή "Ολυμπιονίκες"), διότι είναι κλάδος του ευρύτερου αθλητικού ομίλου της ελληνικής κοινότητας: "AEK London Olympians - ALO". Αγωνίζεται στις αθλητικές εγκαταστάσεις "Hellenic Centre" 133 Southdale Rd. W., London. Η "ALO" διατηρεί άλλη μια ομάδα, που αγωνίζεται στη 2η κατηγορία της Λίγκας του Δυτικού Οντάριο, με το όνομα "Ολύμπιανς" ή "Ολύμπιανς-ΑΕΚ" (Olympians AEK London). Η ΑΕΚ Λόντον έχει κατακτήσει πέντε πρωταθλήματα Δυτ. Οντάριο, ένα Κύπελλο Οντάριο, ενώ το 2006 έφτασε στα ημιτελικά του Κυπέλλου Καναδά, όπου ηττήθηκε με 0-1 από την επαγγελματική "Τορόντο Λυνξ". Επίσης, έχει κερδίσει πολλούς μικρότερους τίτλους. Θεωρείται η κορυφαία ποδοσφαιρική ομάδα του Οντάριο από το 2006 και εντεύθεν.

 Η ΑΕΚ Λόντον ιδρύθηκε το 1997 και από το 1998 εντάχθηκε στο πρωτάθλημα Δυτ. Οντάριο (WOSL), στην 3η κατηγορία. Ιδρύθηκε από φίλους της ΑΕΚ και είχε έμβλημα το δικέφαλο αετό. Έχοντας ως βασικούς συντελεστές τον Τομ Κουζούνα (παίκτη και εν συνεχεία προπονητή και γενικό μάνατζερ) και τον Τζον Δρελιώζη (τερματοφύλακα) ανέβηκε σύντομα τις κατηγορίες και το 2002 ανέβηκε στην ανώτερη κατηγορία (Πρέμιερ) της Λίγκας. Τότε ανέλαβε ως επικεφαλής προπονητής ο Μάρτιν Πέιντερ, ο οποίος την οδήγησε στην κατάκτηση του πρωταθλήματος το 2003 και σε άλλα τέσσερα πρωταθλήματα ως το 2010. Παράλληλα κυριάρχησε στα διάφορα κύπελλα που συμμετείχε κατακτώντας τέσσερα Λιγκ Καπ και τέσσερα Πρέμιερ Καπ. Το 2008 αναδείχθηκε κυπελλούχος Οντάριο, που ήταν ο πρώτος πολιτειακός της τίτλος και στη συνέχεια κατέκτησε την 5η θέση του Ερασιτεχνικού Κυπέλλου Καναδά (Canadian National Challenge Cup). Όμως, τη μεγαλύτερη διάκριση πέτυχε το 2006, όταν έφτασε στα ημιτελικά του Κυπέλλου Καναδά και έγινε γνωστή σε εθνικό επίπεδο. Στην τρελή αυτή πορεία απέκλεισε μεταξύ άλλων την επαγγελματική Λόντον Σίτι, ενώ αποκλείστηκε δύσκολα χάνοντας μόλις 1-0 από τους Τορόντο Λυνξ, μια ομάδα καθαρά επαγγελματική, που αγωνίζεται στην επαγγελματική λίγκα USL των ΗΠΑ. Το 2008 απορρόφησε την άλλη ελληνική ομάδα της πόλης Ολύμπιανς Λόντον Οντάριο, η οποία συνεχίζει να μετέχει στις μικρές κατηγορίες, και φέρει το όνομα "ΑΕΚ Ολύμπιανς". Στην απίθανη πορεία του 2006 που έφτασε στα ημιτελικά του Κυπέλλου Καναδά (Open Canada Cup) αντιμετώπισε τις ομάδες: Α΄ γύρος: ΑΕΚ Λόντον - Χάμιλτον Αρτζεντίνα '78: 5-0 Β΄ γύρος: ΑΕΚ Λόντον - Σεντ Κάθρινς Γουλβς: 1-0 Προημιτελικά: Λόντον Σίτι - ΑΕΚ Λόντον: 1-2 Ημιτελικός: ΑΕΚ Λόντον - Τορόντο Λυνξ: 0-1 Κύπελλο Καναδά (Open Canada Cup): ημιτελικός 2006. Κύπελλο Οντάριο (Ontario Cup): 2008, 2009 (φιναλίστ), 2010, 2012. Τελικός 2008: Λόντον ΑΕΚ - Ρεάλ Τορόντο: 2-1 Τελικός 2009: Ρεάλ Τορόντο - Λόντον ΑΕΚ: 2-1 Τελικός 2010: Λόντον ΑΕΚ - Οττάβα: 2-1 Τελικός 2012: Λόντον ΑΕΚ - GS Scarborough United FC: 5-1 Ερασιτεχνικό Κύπελλο Καναδά 2008 (Canadian National Challenge Cup): 5η θέση. Προκριματική φάση-Β΄ όμιλος: 3η θέση με 5 β. (1-2-1), 3-3 γκολ. Αγώνας 5ης-6ης θέσης: Λόντον ΑΕΚ - Χάλιφαξ Σίτι Κόλντγουελ: 3-0. Ερασιτεχνικό Κύπελλο Καναδά 2010 (Canadian National Challenge Cup): 4η θέση. Προκριματική φάση-Α΄ όμιλος: 2η θέση με 3 β. (0-3-1), 4-5 γκολ. Αγώνας 3ης-4ης θέσης: Χάλιφαξ Ντανμπρακ - Λόντον ΑΕΚ: 3-2. Πρωταθλήματα Δυτ. Οντάριο (WOSL-Premier): 2010, 2009, 2007, 2006, 2003 (ως ΑΕΚ Ολύμπικς). Πρωτάθλημα 1ης κατηγορίας (WOSL-First Division): 2000. Λιγκ Καπ Οντάριο (League Cup Champions): 2010, 2009, 2008, 2007, 2003 (ως ΑΕΚ Ολύμπικς). Κύπελλο Πρέμιερ (Premier Cup Champions): 2009, 2008, 2005. Κύπελλο 1ης κατηγορίας (First Division Cup Champions): 2000. Κύπελλο 3ης κατηγορίας (Third Division Cup Champions): 1998. Βραβείο Αθλητικού Ήθους (Sportsmanship Team Award): 2005Διακρίσεις παικτών-προπονητών Καλύτερος τερματοφύλακας WOSL 2009: Πολ Αζεβέντο Καλύτερος τερματοφύλακας WOSL 2005, 2006, 2007: Τζον Δρελιώζης Καλύτερος τερματοφύλακας CSA 2008: Τζον Δρελιώζης Προπονητής της χρονιάς 2006: Τομ Κουζούνας Επίσημη Ιστοσελίδα AEK London FC. Ιστορία της ΑΕΚ Λόντον Ιστοσελίδα της WOSL. Πρωταθλητές της WOSL. Κυπελλούχοι WOSL. Ιστοσελίδα ΑΕΚ Olympians